OpenLLM-France/wikimedia huggingface dataset:
# Narcissus munozii-garmendiae

Narcissus munozii-garmendiae o Narcissus muñozii-garmendiae és una espècie botànica que pertany a la família de les Amaryllidaceae, és un endemisme de les serres de la província de Ciudad Real, Espanya.

## Hàbitat

És una planta de sòls profunds i húmics de Bonales, rouredes, i vernedes, sempre en ambients frescos i ombrívols. Endèmica de la província de Ciutat Real. Floreix entre gener i març. És una espècie protegida a Castella-la Manxa i apareix llistada en el CREA (Catàleg Regional d'Espècies Amenaçades) en la categoria <<Vulnerable>>.
Es troba a la Serra de Navacerrada de Ciutat Real (Garganta de los Robles), la Sierra Morena (Sierra Madrona, Sieerras de la Garganta, del Cotillo, del Nacedero y Rebollera).

## Components químics

S'ha trobat a les plantes de Narcissus munozii-garmendiae, els alcaloides homolicorina, licorenina i O-methillicorenina.

## Observacions

El doctor Fernández Casas assegura que el N. munozii-garmendiae pertany junt amb el N. jacetanus, al grup del N. asturiensis, espècies que es poden caracteritzar pel seu curt pedicel, llarg pseudoestrofiol de les llavors i pel seu estretament de la corol·la. Aquestes característiques, junt amb el color de les fulles, poden servir per separar aquest narcís del N. hispanicus, espècie iberoatlàntica que s'estén per Galícia i Portugal.

## Taxonomia

Narcissus munozii-garmendiae va ser descrita per Fern. Casas i publicat a Fontqueria 4: 27. 1983.

### Etimologia

Narcissus nom genèric que fa referència del jove narcisista de la mitologia grega Νάρκισσος (Narkissos) fill del déu riu Cefís i de la nimfa Liríope; que es distingia per la seva bellesa.
El nom deriva de la paraula grega: ναρκὰο, narkào (= narcòtic) i es refereix a l'olor penetrant i embriagant de les flors d'algunes espècies (alguns sostenen que la paraula deriva de la paraula persa نرگس i que es pronuncia Nargis, que indica que aquesta planta és embriagadora).
munozii-garmendiae: epítet atorgat en honor del botànic espanyol José Félix Muñoz Garmendia.

### Sinonímia

* Narcissus pseudonarcissus subsp. munozii-garmendiae (Fern.Casas) Fern.Casas basiònim

## Vegeu també

* Característiques de les amaril·lidàcies

## Referències

* ↑ Ramiro García Río (2006). FLORA Y VEGETACIÓN DE SIERRA MADRONA Y VALLE DE ALCUDIA . ISBN 84-611-2492-8
* ↑ «Narcissus munozii-garmendiae». Tropicos.org. Missouri Botanical Garden. [Consulta: 8 març 2020].
* ↑ Narcissus munozii-garmendiae a PlantList

## Bibliografia

* John W. Blanchard: Narcissus. A Guide to Wild Daffodils. Alpine Garden Society, Woking 1990
* Dumont's Gartenhandbuch: Blumenzwiebeln und Knollen. Dumont Buchverlag, Köln 1998, ISBN 3-7701-4336-1
* Walter Erhardt: Narzissen - Osterglocken, Jonquillen, Tazetten. Ulmer Verlag, Stuttgart 1993, ISBN 3-8001-6489-2

## Enllaços externs

* Componentes químicos en Narcissus muñozii-garmendiae
* Flora Belalcazarensis
* El buscador de plantas IPNI
# Nancy Rae

Nancy Rae (Motherwell, 14 de gener de 1944) és una nedadora escocesa, ja retirada, especialista en estil lliure, que va competir durant les dècades de 1950 i 1960.
En el seu palmarès destaca una medalla de bronze en els 400 metres lliures del Campionat d'Europa de natació de 1958. El 1961 guanyà el campionat nacional de l'ASA de les 220 i 440 iardes lliures.
El 1960 va prendre part en els Jocs Olímpics d'Estiu de Roma, on fou sisena en els 400 metres lliures del programa de natació.

## Referències

* 1 2 «Olympedia – Nan Rae». [Consulta: 28 desembre 2021].
* ↑ «European Swimming Championships (Women)». [Consulta: 28 agost 2020].
* ↑ «"Swimmers Beat Four Records." Times, 2 Sept. 1961, p. 4». Times Digital Archive.
* ↑ «"Miss Edwards To Retire." Times, 30 Aug. 1961, p. 4». Times Digital Archive.
# Nikólskie Vísselki

Nikólskie Vísselki (en rus: Никольские Выселки) és un poble de l'óblast de Lípetsk, a Rússia, que el 2011 tenia 357 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# Neolamprologus leloupi

Neolamprologus leloupi és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 6,1 cm de longitud total.

## Distribució geogràfica

És un endemisme del llac Tanganyika (Àfrica oriental)

## Referències

* 1 2 «Neolamprologus leloupi» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A. (1998): Tanganyikan cichlids in their natural habitat. Cichlid Press.
* Maréchal, C. i M. Poll, 1991. Neolamprologus. p. 274-294. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Mosquiter senzill

El mosquiter senzill o mosquiter unicolor (Phylloscopus neglectus) és una espècie d'ocell de la família dels fil·loscòpids (Phylloscopidae). Habita zones amb arbres de les muntanyes de l'Iran, nord de l'Afganistan i zona limítrofa de l'Uzbekistan i Tadjikistan, oest del Pakistan i nord de l'Índia. El seu estat de conservació es considera de risc mínim.

## Referències

* ↑ «Mosquiter senzill». Cercaterm. TERMCAT, Centre de Terminologia. Rev. 20/03/2022(català)
* ↑ Fitxa del Mosquiter unicolor a Birdguides Arxivat 2013-05-12 a Wayback Machine. Rev. 21/05/2013 (anglès)
* ↑ «Bushtits, leaf warblers, reed warblers» (en anglès). IOC World Bird List Version 13.2. International Ornithologists' Union, 01-07-2023. [Consulta: 16 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 624. ISBN 978-84-16728-37-4.
* ↑ BirdLife International. «Plain Leaf-warbler. Phylloscopus neglectus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. [Consulta: 11 setembre 2023].
# Neovenator salerii

Neovenator salerii és una espècie de dinosaure al·losauroïdeu. Des de la seva troballa a l'illa de Wight, Regne Unit, ha esdevingut un dels grans dinosaures carnívors més ben coneguts d'Europa. Neovenator fou considerat en primer lloc com una nova espècie de megalosaure. Feia uns 7,5 metres de longitud, i tenia una constitució gràcil. Visqué durant l'estatge Barremià (Cretaci inferior).

## Troballa i espècies

Els primers ossos de l'espècie tipus foren descoberts l'any 1978, en els penyasegats de guix del sud-oest de l'illa de Wight. Va ser molt més tard (1996) quan es van trobar més ossos d'aquest espècimen. Les excavacions realitzades pel Dr. Steven Hutt i el seu equip van trobar aproximadament un 70% de l'esquelet.
En el moment en què fou descrit per Steve Hutt, Martill i Barker l'any 1996, es va considerar l'únic al·losàurid conegut d'Europa. Tanmateix, estudis més detallats han suggerit que té més en comú amb el grup d'al·losaures avançat carcarodontosàurids, i nombrosos estudis incloent una revisió detallada de les espècies per Benson, Carrano i Brusatte l'any 2010 mostren que de fet està estretament emparentat amb els carcarodontosàurids (en un grup anomenat Carcharodontosauria), però en realitat és més proper als megaraptors, conjuntament amb ells forma la família dels neovenatòrids.

## Referències

* ↑ Benson, R.B.J., Carrano, M.T and Brusatte, S.L. (2010). "A new clade of archaic large-bodied predatory dinosaurs (Theropoda: Allosauroidea) that survived to the latest Mesozoic." Naturwissenschaften, 97:71-78 . doi:10.1007/s00114-009-0614-x

## Enllaços externs

* Neovenator a DinoData (anglès)
* Neovenator a DinoWight (anglès)
* "Dinosaur Isle" sobre Neovenator Arxivat 2006-05-19 a Wayback Machine. (anglès)
# Museu Nacional de Belles Arts d'Alger

El Museu Nacional de Belles Arts d'Alger (en àrab: متحف الوطني للفنون الجميلة, en francès: Musée national des beaux-arts d'Alger) és un museu localitzat a la ciutat d'Alger, la capital del país africà d'Algèria, que amb les seves 8.000 obres, és el museu d'art més gran a la regió del Magrib i del continent africà.

## Referències

* ↑ «Web oficial». Arxivat de l'original el 2010-09-05. [Consulta: 31 març 2013].
# Nucli d'Albinyana

El Nucli d'Albinyana és una obra d'Albinyana (Baix Penedès) protegida com a Bé Cultural d'Interès Local.

## Descripció

Albinyana és un municipi de la comarca del Baix Penedès, a la falda de la Serra del Quadrell, molt proper a la vila de El Vendrell i Valls. Es tracta d'un petit nucli situat sobre un turonet i construït al voltant de l'església i la Plaça Major. Els immobles conservats representen mostres d'arquitectura tradicional i popular, amb les façanes emblanquinades, portals adovellats i finestres emmarcades amb pedra.

## Història

Les primeres referències històriques documentades sobre la població daten del segle xi, moment en què el vescomte Guitard va construir el seu castell. Durant els segles xvii i xviii es construïren una gran quantitat d'edificis rellevants, tals com l'església parroquial de Sant Bartomeu o el Santuari de Sant Antoni de Pàdua.

## Referències

* 1 2 «Nucli d'Albinyana». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Nucli de Capafonts

Nucli de Capafonts és una obra de Capafonts (Baix Camp) protegida com a Bé Cultural d'Interès Local.

## Descripció

El terme de Capafonts es troba a les Muntanyes de Prades, envoltat pels termes de Vilaplana al sud-est, La Febró al sud-oest, Prades al nord i al nord-oest, i amb el de Mont-ral, ja comarca de l'Alt Camp, a l'est.
Situat sobre un turó que ocupa la part central de la Vall, el nucli presenta desnivell, fet que afecta en les solucions constructives. Predominen les edificacions realitzades en maçoneria, algunes arrebossades i altres no, de caràcter popular. Són edificacions de petites dimensions, duna, dues o tres altures i amb un marcat caràcter popular.

## Història

Les primeres notícies històriques relatives al municipi daten de mitjan segle xii, moment en què Capafonts ja apareix esmentat a la carta de població de Prades. Integrada al Comtat de Prades, abans de 1392 la vila va ser donada en dot pel comte Ramon Berenguer a la seva muller Blanca. És coneguda del 1681 una plaga de llagosta que es repetí el 1685 i que destrossà les collites. Al segle xviii s'hi explotaven mines de plom i d'argent, tot i que l'economia depenia del carboneig.

## Referències

* 1 2 3 «Nucli de Capafonts». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 novembre 2018].
# Neoperla sinensis

Neoperla sinensis és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a la Xina.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Chu, 1928. China J. 9:194-198.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Trends in research in Ephemeroptera and Plecoptera (anglès)

## Bibliografia

* Illies, 1966. Das Tierreich 82:277.

## Enllaços externs

* Encyclopedia of Life (anglès)
* BioLib (anglès)
* Perlidae Species Listing Arxivat 2011-01-16 a Wayback Machine. (anglès)
# Novi Motor

Novi Motor va ser un constructor estatunidenc de cotxes de competició.
Novi Motor va competir al campionat del món de la Fórmula 1 en 6 temporades, les dels anys 1951, 1952, 1953, 1956, 1957 i 1958.
Va disputar només la cursa del Gran Premi d'Indianapolis 500, no competint a cap més prova del campionat del món de la F1.

## Resultats a la F1

| Temporada | Pilot | Classificació | Punts | Retirada | Resultats |
| 1951 | Duke Nalon | 10 | | Retirat | Resultats |
| 1951 | Chet Miller | 25 | | Encesa | Resultats |
| 1952 | Duke Nalon | 25 | | Compressor | Resultats |
| 1952 | Chet Miller | 30 | | Compressor | Resultats |
| 1953 | Duke Nalon | 11 | | Accident | Resultats |
| 1956 | Paul Russo | 33 | 1 | Accident | Resultats |
| 1957 | Paul Russo | 4 | 3 | Va acabar | Resultats |
| 1957 | Tony Bettenhausen | 15 | | A 5 voltes | Resultats |
| 1958 | Bill Cheesbourg | 10 | | Va acabar | Resultats |
| 1958 | Paul Russo | 18 | | Accelerador | Resultats |
# Novi Piniguer

Novi Piniguer (en rus: Новый Пинигерь) és un poble de l'óblast de Kírov, a Rússia, segons el cens del 2010 tenia 77. Pertany al districte (raion) de Viàtskie Poliani.

## Referències

* ↑ «Varmino» (en anglès). GeoNames.
* ↑ «Схема территориального планирования Вятскополянского района Кировской области». Официальный сайт администрации Вятскополянского района.
# O Hío

Santo André do Hío és una parròquia del municipi gallec de Cangas, a la província de Pontevedra.
Situat a l'extrem de la península d'O Morrazo limita al nord amb la ria d'Aldán, a l'oest amb l'oceà Atlàntic, al sud amb la ria de Vigo i a l'est amb les parròquies d'Aldán i Darbo. Té diverses platges amb la distinció de bandera blava.
Tenia l'any 2014 una població de 2.938 habitants agrupats en 7 entitats de població: Donón, O Igrexario, Liméns, Nerga, Pinténs, Vilanova i Vilariño.

## Vegeu també

* Creu de terme de Hío

## Referències

* ↑ Instituto Galego de Estatística
# New Life

«New Life» és el segon senzill de la banda britànica Depeche Mode llançada el 13 de juny de 1981. La cançó fou enregistrada el maig de 1981 als Blackwing Studios.
Existeixen dues versions de la cançó, una en format 7" que posteriorment va esdevenir la versió d'àlbum i que finalment va aparèixer en l'àlbum Speak & Spell publicat a l'octubre de 1981 al Regne Unit; i una altra versió de 12" coneguda com a "remix" perquè difereix en la introducció i parts de sintetitzador afegides en la secció vocal central. Aquesta versió fou inclosa en la versió de l'àlbum publicada als Estats Units.
El senzill va esdevenir el punt d'inflexió de Depeche Mode al seu país arribant a l'onzena posició de la llista britànica de senzills. Aquest èxit li va permetre debutar al programa musical de televisió de la BBC Top of the Pops el 25 de juny de 1981. La cara-B "Shout!" fou la primera cançó del grup amb una remescla estesa de 12" titulada "Rio Remix", que fou inclosa posteriorment en la compilació Remixes 81–04 llançada el 2004.

## Llista de cançons
### 7": Mute / 7Mute14 (Regne Unit)

* "New Life" – 3:43
* "Shout!" – 3:44

### 12": Mute / 12Mute14 (Regne Unit)

* "New Life (Remix)" – 3:58
* "Shout! (Rio Remix)" – 7:31

### CD: Mute / CDMute14 (Regne Unit, 1991) i Sire / Reprise (Estats Units, 1991 i 2004)

* "New Life (Remix)" – 3:58
* "Shout!" – 3:44
* "Shout! (Rio Remix)" – 7:31
* Totes les cançons escrites per Vince Clarke.

## Referències

* 1 2 3 «DM archives > Discography / Singles > New Life» (en anglès). Depeche Mode. [Consulta: 12 agost 2013].

## Enllaços externs

* New Life a DepecheMode.com (anglès)
# Níctim

Níctim (en grec antic Νύκτιμος), va ser, segons la mitologia grega, un fill de Licàon, rei d'Arcàdia.
El seu pare era un rei molt pietós, sovint visitat pels déus. Però els seus fills volien saber si els estrangers que arribaven a la casa del seu pare eren realment déus, i per comprovar-ho van matar un nen i van barrejar la carn amb la preparada pel banquet. Els déus, horroritzats, van enviar una tempesta que va exterminar els culpables. Altres vegades es presenta Licàon com un tirà despietat i juntament amb els seus fills com una família d'impius. Un dia Zeus, volent-lo provar, es presentà a casa seua disfressat de pelegrí. Licàon el va acollir, però desitjós de saber si el seu hoste era realment un déu, li va servir per sopar un plat de carn humana, d'un nen o d'un ostatge que retenia a la seva cort, o d'un dels seus fills. Però el déu se n'adonà i, indignat, va tombar la taula, encès d'ira i va matar amb els seus llamps Licàon i tots els seus fills (incloent-hi Càucon). Níctim va ser, d'entre els cinquanta fills de Licàon que va matar Zeus, el que les pregàries de Gea van salvar de la seva venjança, segons explica Pseudo-Apol·lodor.
Una altra versió explica que el nen que va ser donat a menjar a Zeus era Níctim, i que el déu, aterrit, va matar el pare i els germans i va ressuscitar-lo.
Va succeir el seu pare en el tron d'Arcàdia i durant el seu regnat es va produir el diluvi de Deucalió. Encara que havia tingut una filla i un fill, el seu successor va ser Arcas, epònim d'Arcàdia.

## Referències

* ↑ «Perseus Encyclopedia, Nyctimus». [Consulta: 8 juliol 2021].
* ↑ Grimal, Pierre. Diccionari de mitologia graga i romana. Barcelona: Edicions de 1984, 2008, p. 388. ISBN 9788496061972.
# Neoperla catharae

Neoperla catharae és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba als Estats Units: Alabama, Texas, Arkansas, Illinois, Indiana, Kentucky, Missouri, Carolina del Nord, Ohio, Maryland, Oklahoma, Pennsilvània, Tennessee i Virgínia.

## Costums

Emergeix de l'aigua per a fer una vida adulta terrestre més tard que d'altres espècies del mateix gènere i, com a conseqüència, és possible de trobar-ne fins a principis de l'octubre.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Stark & Baumann, 1978. Gr. Bas. Nat. 38(1):98.
* 1 2 Catalogue of Life (anglès)
* ↑ The Taxonomicon (anglès)
* 1 2 Plecoptera Species File (Version 1.1/4.0) (anglès)
* ↑ New Records of Ephemeroptera, Plecoptera and Trichoptera from Alabama (anglès)
* ↑ The Aquatic Invertebrates of Texas (anglès)
* ↑ Stoneflies of the United States - Stoneflies of Arkansas (anglès)
* ↑ Stoneflies of the United States - Stoneflies of Benton County, Arkansas (anglès)
* ↑ Just How Imperiled Are Aquatic Insects? A Case Study of Stoneflies (Plecoptera) in Illinois Arxivat 2010-06-15 a Wayback Machine. (anglès)
* ↑ Checklist of Known Illinois Plecoptera (Stoneflies) (anglès)
* ↑ Checklist of the Stoneflies (Plecoptera) of Indiana Arxivat 2006-09-08 a Wayback Machine. (anglès)
* ↑ Revised Checklist of the Stoneflies (Plecoptera) of Kentucky, U.S.A. (anglès)
* ↑ Stoneflies of the United States - Stoneflies of Kentucky (anglès)
* ↑ Stoneflies of the United States - Stoneflies of Missouri (anglès)
* ↑ Lenat, D.R., R.E. Zuellig, B.C. Kondratieff, & S.R. Beaty, 2009. Distribution of Neoperla (Plecoptera: Perlidae) in North Carolina, with new state records for three species. Illiesia, 5(15):164-168. «PDF».
* ↑ Stoneflies of the United States - Stoneflies of Ohio (anglès)
* ↑ Checklist of the Stoneflies (Plecoptera) of Maryland Arxivat 2006-09-08 a Wayback Machine. (anglès)
* ↑ Stoneflies of the United States - Stoneflies of Pennsylvania (anglès)
* ↑ Pennsylvania Aquatic Insects Arxivat 2016-03-05 a Wayback Machine. (anglès)
* ↑ Global Species Arxivat 2016-03-03 a Wayback Machine. (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ NatureServe (anglès)
* ↑ DeWalt, R.E. i S.A. Grubbs, 2011. Updates to the Stonefly Fauna of Illinois and Indiana. Illiesia, 7(3):31-50. «PDF».
* ↑ Flyfishing Entomology - North American Stoneflies (anglès)
* ↑ Poulton, B.C. & K.W. Stewart, 1991. The Stoneflies of the Ozark and Ouachita Mountains (Plecoptera). Memoirs of the American Entomological Society, 38:1-116.

## Enllaços externs

* BioLib (anglès)
* Discover Life (anglès)
# Neoperla cavalerieri

Neoperla cavalerieri és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Navàs, 1922. Brotér.Sér.Zool. 20:49.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Illies, 1966. Das Tierreich 82:494.
* Sivec i P. Zwick, 1987. Beitr. Entomol. 37(2):391-405.
* Stark & Sivec, 2008. Illiesia 4(3):20.

## Enllaços externs

* Encyclopedia of Life (anglès)
* BioLib (anglès)
* Perlidae Species Listing Arxivat 2011-01-16 a Wayback Machine. (anglès)
# Noces de diamant

Noces de diamant és el nom amb què es coneix el seixantè aniversari d'un casament. Venen després de les noces d'or (50 anys) i abans de les noces de platí (75 anys).

## Referències

* ↑ «noces». Gran Diccionari de la Llengua Catalana. Barcelona: Grup Enciclopèdia Catalana.
* ↑ Espinal i Farré, Maria Teresa. Universitat Autònoma de Barcelona. Diccionari de sinònims de frases fetes, 2004, p. 159. ISBN 84-490-2346-7 [Consulta: 16 juliol 2018].
# Noces jueves al Marroc

Noces jueves al Marroc (en francès, Noce juive au Maroc) és una pintura del romàntic francès Eugène Delacroix que va fer potser en 1839 amb apunts i esboços fets durant el seu viatge al Marroc. Se sap que Delacroix va assistir a unes noces a Tànger. El quadre es troba al museu del Louvre, a París.

## Descripció

El quadre mostre el pati interior d'una casa marroquina a la qual hi ha reunida molta gent, amb diferents postures, gests i mirades. Al fons, uns homes asseguts fan música mentre una dona balla. Les diferentes portes, balcons i finestres atrauen l'atenció, obertes tancades, alguna cosa passa a l'interior. El centre de la multitud està buit, i al mig del quadre hi ha una paret blanca, fets que remeten a alguns a l'absència de la núvia en aquesta cerimònia.

## Estil

El quadre té un tema orientalista, molt del gust dels romàntics. Els colors són els típics de Delacroix, pastels, amb forts contrastos amb negre i petites taques de colors primaris i molt vius (vermell, blau, groc, blanc) que restitueixen la lluminositat dels colors orientals. L'escena té molta profunditat, aconseguida per les línies arquitectòniques però sobretot pels contrastos de llum i ombra.

## Referències

* 1 2 3 4 5 Web del Louvre

## Enllaços externs

* Comentari sobre el quadre al Louvre (anglès) (francès)
# Nicèfor Monjo

Nicèfor Monjo (en llatí: Nicephorus Monachus, en grec antic: Νικηφόρος) va ser suposadament un monjo romà d'Orient que hauria viscut a l'entorn de l'any 1100.
Un Nicèfor Monjo apareix com a autor de l'obra anomenada en grec Περὶ φυλακῆς καρδίς, que porta el títol en llatí de De Custodia Cordis, un valuós i interessant assaig publicat per Possinus al Thesaurus Asceticus (París, 1648). Fabricius l'inclou a la Bibliotheca Graeca.

## Referències

* ↑ Smith, William (ed.). «Nicephorus». A Dictionary of Greek and Roman biography and mythology. [Consulta: 11 juliol 2023].